Spørgsmål: Hej med jer For et par uger siden fik jeg god hjælp på Trav & Galop forummet, da jeg ville have råd med på vejen, inden jeg satte min gamle fuldblodshest til salg. Det fik jeg   og hesten er nu solgt. Så kommer jeg til sagen, nemlig den, at jeg nu gerne vil indkøbe et stk islænder, og her er jeg på bar bund, selv om jeg er nok så hestekynding. Hesten skal fortrinvis rides af mig på skovture og bruges til trækture til vores datter på 2½ år. Men den skal også rides af/trækkes med andre børn og voksneder kommer på besøg, der ikke nødvendigvis kan ride/rider ret godt. Vores ønsker går i retning af: Kan I ikke hjælpe mig med lidt "staldtips"? Er der noget jeg skal være opmærksom på? Hvad skal jeg helt reelt forvente at måtte betale får en sådan hest? Jeg har været ind på joras.dk og er ved at besvime over priserne. Er det virkelig rigtigt eller skal man bare have handelstalentet pudset af? Mange hilsner Katja
Svar: Hej Katja, Velkommen til! Ja, en sådan hest, som du efterspørger er i høj kurs for tiden. Jeg vil mene, at du ville kunne få hvad du søger for 35.000, hvis du leder godt. Men der er dog nogle ting, som er formildende ifht. prisen: - Du har vel ikke de store krav til en super afstamning (?) - Hvis du ville kunne leve med, at hesten kun var omkring 130 cm, ville det også reducere prisniveauet noget. Hopper er noget dyrere end vallakker, som hovedregel i hvert fald. Under middel-middel vilje ville jeg sige kunne passe dig godt (pas dog på med annoncerne - under middel vilje dækker ofte over en doven hest). Mine råd til dig ville være: 1. Indryk en købsannonce på Joras. Mange heste annonceres ikke til salg, men de fleste, der måske vil sælge deres hest, vil kigge derinde. 2. Kom ud og prøv nogle heste. På den måde får du en fornemmelse af hvad du vil have, og hvordan prisniveauet er. Men sidst vil jeg sige: Ofte hænger pris og kvalitet sammen, men der er også mange, der forsøger at sælge noget regulært skrammel for 40.000 - så alliér dig med en islænderkyndig person i din søgen. Held og lykke med det  Sara